
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A  NR. 54
                                                           din 16 martie 2018
                privind cooperarea Municipiului Sighișoara cu Asociația Culturală „Sighişoara Blues     

                              Hospital” pentru organizarea și desfășurarea ediției a XIII-a a Festivalului
                                              „Sighişoara Internațional Blues Festival”  2018

    
Consiliul Local al Municipiului Sighişoara, întrunit în ședință extraordinară, 
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 6.458/III/08.03.2018, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Văzând solicitarea Asociaţiei Culturale „Sighişoara Blues Hospital”, înregistrată la Municipiul Sighișoara cu nr. 32.419/04.12.2017, prin care solicită organizarea, în parteneriat, cu Municipiul Sighişoara a celei de a XIII-a ediţii a Festivalului „Sighişoara Internațional Blues Festival”, în perioada 30 martie - 31 martie 2018;

Având în vedere prevederile Legii nr. 273/2006 privind finanţele publice locale, cu modificările şi completările ulterioare; 

Luând în considerare faptul că Biroul Buget, Contabilitate, Salarizare din cadrul Municipiului Sighişoara a confirmat existența disponibilității bugetare constând în suma de 60.000 lei ce se poate aloca pentru participarea Municipiului Sighișoara la organizarea şi desfăşurarea acestei manifestări culturale;  

Ţinând cont de prevederile art. 36 (7) lit. “a” din Legea nr. 215/2001, Legea administraţiei publice locale, republicată, cu modificările şi completările ulterioare, potrivit cărora: ,,consiliul local hotărăște, în condițiile legii, cooperarea sau asocierea cu persoane juridice române sau străine în vederea finanțării și realizării în comun a unor acțiuni, lucrări, servicii sau proiecte de interes public local”;

Văzând Raportul de specialitate cu nr. 6.457/III/08.03.2018 al Direcției Relaţii Publice și Comunicare, prin care se justifică oportunitatea cooperării Municipiului Sighișoara cu Asociaţia Culturală „Sighişoara Blues Hospital” pentru organizarea și desfășurarea Festivalului „Sighişoara International Blues Festival” 2018, în perioada 30 martie – 31 martie 2018, îndeplinindu-se prevederile legale în acest sens;


Având în vedere avizele favorabile ale comisiilor de comerț și socială;

În temeiul prevederilor art. 36 (2) lit. „d” şi „e”, (6) lit. „a” pct. 4, (7) lit. „a”, (9), art. 45 (2) și a art. 115 (1) lit. „b” din Legea nr. 215/2001, Legea administraţiei publice locale, republicată, cu completările şi modificările ulterioare,


H O T Ă R Ă Ş T E:
Art. 1. Se aprobă cooperarea Municipiului Sighișoara cu Asociaţia Culturală „Sighişoara Blues Hospital” pentru organizarea și desfășurarea ediţiei a XIII-a a Festivalului ”Sighişoara Internațional Blues Festival”, în perioada 30 martie – 31 martie 2018.

Art. 2. Se aprobă încheierea Convenției de cooperare, dintre Municipiul Sighişoara şi Asociaţia Culturală „Sighişoara Blues Hospital”, conform anexei, care face parte integrantă din prezenta hotărâre.

Art. 3. Se împuterniceşte Primarul Municipiului Sighişoara, Ovidiu-Dumitru Mălăncrăvean, cu semnarea Convenției de cooperare, încheiată între Municipiul Sighişoara şi Asociaţia Culturală „Sighişoara Blues Hospital”, prevăzută la art. 2 din prezenta hotărâre.
Art. 4. Se aprobă alocarea sumei de 60.000 lei din bugetul local, pentru participarea la cheltuielile de organizare a evenimentului, sumă ce va fi utilizată pentru servicii de sonorizare, închiriere echipament sonorizare sală și Jam session și a serviciilor de regie artistică lumini, decoruri, închiriere echipamente lumini, înregistrare și masterizare disc, decontată pe baza documentelor justificative.
Art. 5. Se încredinţează cu ducerea la îndeplinire a prevederilor prezentei hotărâri Primarul Municipiului Sighișoara,Viceprimarul Municipiului Sighişoara, Direcția Relații Publice și Comunicare, Biroul Buget, Contabilitate, Salarizare, Biroul Juridic şi Asociaţia Culturală „Sighişoara Blues Hospital”.

Art. 6. Prin grija Secretarului Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de Internet la adresa www.sighisoara.org.ro.

PREŞEDINTE DE ŞEDINŢĂ,

  

          Toth Tivadar                                                                    
                                   Contrasemnează/Avizat pentru legalitate

                     SECRETAR,



                       Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;

  2 ex. Direcția Relaţii Publice și Comunicare;

  1 ex. Compartimentul Casa de Cultură;

  1 ex. Biroul Buget, Contabilitate, Salarizare - Direcția Economică;

  2 ex. Biroul Achiziţii, Accesare Fonduri Europene, Management Proiecte;

  1 ex. Biroul Juridic;
  1 ex. Serviciul Public Poliţia Locală;

  1 ex. Asociaţia Culturală „Sighişoara Blues Hospital”.
15 ex. 

B.A.

